Държавен вестник, бр. 46, 2022 г., стр. 37

БРОЙ  46	
Д Ъ Р Ж А В Е Н  В Е С Т Н И К 	
СТР.  37  
в) ремонтни работи по пътя;
г) интелигентни транспортни системи (напр. знаци с променливо съдържание);
д) възможност за излизане на животни на пътя;
е) системи и мерки за управление на тежкотоварния трафик;
ж) предупреждения за зони на училища (ако е приложимо). 
Приложение № 7
към чл. 31, ал. 5
МЕТОДИКА
за провеждане на периодична инспекция по пътна безопасност
1. ОБХВАТ
Периодични инспекции по пътна безопасност се извършват на републиканските и общинските 
пътища в съответствие с настоящата методика, като се категоризират дефектите и се изготвя 
доклад. В зависимост от времето, през което се провеждат, те се разделят на дневни и нощни 
и се извършват чрез технически средства и визуални огледи, а според местоположението: в 
населените места и извън населените места.
2. УЧАСТНИЦИ В ПРОЦЕСА И ОТГОВОРНОСТИ
Периодичните инспекции по пътна безопасност се извършват от администрацията, упра­
вляваща пътя.
Етапите и конкретните дейности за провеждането им са, както следва:
2.1. Планиране и подготовка – изготвя се годишен план за провеждане на инспекциите, 
който се утвърждава от ръководителя на съответната администрация, управляваща пътя, или 
от оправомощено от него длъжностно лице. 
2.2. Провеждане – извършване на дневни и нощни периодични инспекции за пътна безопас­
ност, които приключват с изготвянето на доклади. 
2.3. Предприемане на последващи действия – преглед и обобщаване на докладите от перио­
дичните инспекции, и изготвяне на план за изпълнение на необходимите дейности по поддър­
жане на пътната инфраструктура.
3. НАЧИН НА ПРОВЕЖДАНЕ
Периодичните инспекции на пътища се провеждат през деня и през нощта.
Дневните инспекции се провеждат с автомобил, при скорост на движение под максимално 
допустимата скорост за съответния участък. Инспекциите се извършват и за двете посоки на 
движение. Екипът от служители, извършващ инспекцията, наблюдава, идентифицира и отбе­
лязва дефектите, които представляват потенциална опасност за участниците в движението. 
При идентифициране на дефектите се попълват въпросниците, дадени в точка 7 „Документи и 
формуляри при периодичните инспекции“, паралелно с това се правят снимки на дефектите. 
Дефектите са подробно описани в точка 6 „Описание и категоризация на дефектите“ и включват 
оглед на настилката, пътните знаци, пътната маркировка, растителност, банкети, отводнителни 
съоръжения, ограничителни системи за пътища, насипи и изкопи, недеформируеми препят­
ствия в зоната за безопасност, в обхвата на пътя, тротоари, светофарни уредби и електрически 
стълбове, велосипедна инфраструктура и др. Когато се налага по-специален оглед на дефект, 
идентифициран от автомобила, се извършва по-обстойно наблюдение на дефекта на място, при 
спазване на всички мерки по здравословни и безопасни условия на труд и съгласно правилата 
за безопасност на движението по пътищата. 
Нощните инспекции се провеждат с автомобил, при скорост на движение под максимално 
допустимата за съответния пътен участък, с включени дълги светлини извън населени места, 
при спазване на правилата за движение по пътищата. При инспекцията се наблюдава видимостта 
на пътните знаци и пътната маркировка през нощта. 
4. ИЗИСКВАНИЯ ЗА БЕЗОПАСНОСТ ПРИ ИЗВЪРШВАНЕ НА ПЕРИОДИЧНИТЕ
ИНСПЕКЦИИ
· Всички действия на екипа от служители, които извършват инспекцията, трябва да съот­
ветстват на изискванията за безопасна работа.
· По време на инспекциите служителите трябва да носят светлоотразителни жилетки. Отго­
ворност на работодателя е да извърши инструктаж и да екипира служителите за изпълнението 
на съответната задача.
· За осигуряване на безопасността лицата, извършващи инспекциите, вземат мерки, вклю­
чително при необходимост, като обезопасяват и сигнализират местата на инспекциите със 
светлоотразителни конуси и други средства за сигнализиране. При обезопасяването и сигнали­
зирането се отчита ефектът за всички участници в движението.